آیت

آیت  عربی زبان کا اسمِ مونث جس کے معنی ہیں اس نے نشانی کی۔ اصطلاحاً قرآن میں ایک پورا جملہ جو شروع ہوتا اور ختم ہوتا ہے،وہ گول نشان قرآن میں جملہ ختم ہونے پر ٹھہرنے کے واسطے بنا ہوتا ہے۔ کلام الہٰی کا ایک فقرہ بھی آیت کہلاتا ہے۔ قرآن  شریف پڑھتے وقت جس آیت پر قطعی ٹھہرنا پڑے اسے آیت مطلق اور جس پر ٹھہرنا لازم نہ ہو۔ اسے آیت (لا) کہتے ہیں۔
_______________    
آیت کلام الٰہی یا اللہ کی بات۔ 
بامعنی فقرہ یا جملہ مکمل ہونے کے علامتی نشان کو بھی آیت کہتے ہیں۔۔
آیت لفظ صرف کلام اللہ سے مخصوص ہے ۔۔۔ یعنی قرآن میں درج اللہ کی باتیں۔۔
آیت کی جمع آیات اور آیتیں  ہے۔ 
عام طور پر ہر بات کے لیے لفظ آیت کا استعمال درست نہیں۔۔

 آیت کے معنی 
 اصطلاحی معنی 
الہامی کلام کے ایک ٹکڑے کو آیت یا درس کہتے ہیں کیونکہ وہ خدا کی عطمت وربوبیت کا نشان ہے،آیتوں کی تقسیم صرف الہامی صحیفوں میں ہوتی ہے،نیز آیتوں کے مقمات توقیفی ہیں کسی کو نحوی ترکیب یا معنوی تعلقات کی بنیاد پر تبدیلی کی اجازت نہیں ہے۔شرح سبعہ قراءات۔ج/2۔ص۔28

 قرآن میں آیت کے معنی 
خود قرآن مین آیت مختلف معنوں مین آیا ہے۔
 کسی جگہ اس سے مراد محض علامت یا نشانی کے ہیں
 کسی جگہ آثار قدرت کو آیات کہا گيا ہے
 کچھ جگہ معجزہ کو آیات کہا گیا ہے
 کہیں آیت قرآن کے فقروں کو کہا گیا ہے۔

 مشہور آیات 
 آیت الکرسی 
 (اصل مضمون کے لیے دیکھیں(آیت الکرسی)
یہسورۃبقرہ کی آیت 255 ہے جو آیت الکرسی کے نام سے جانی جاتی ہے۔ یہ نام خود نبی  نے اس آیت کو دیاہے اور شروع سے ہی مسلمان اس کو اس نام سے پکارتے آئے ہیں۔ اس کے فضائل حدیث میں وارد ہوئے ہیں۔

 آیت مباہلہ 

سورۃ سورۃ آل عمران کی آیت 61 کو مفسرین آیت مباہلہ کہتے ہیں۔ جس میں نجران کے عیساہیوں کے ساتھ نبی  کو مباہلہ کرنے کا کہا گيا۔ مگر مسیحی ڈر گئے اور مباہلہ نہ کیا۔ 
(ترجمہ، صراط الجنان فے تفسیر القران، مفتی محمد قاسم)

 آیت نور 
سورۃ النور کی آیت 35 کو علما اور مفسرین نے "آیت نور" کا نام دیا ہے۔ اس آیت میں اللہ تعالی کی ایک صفت "نور" کا بیان ہے کہ "اللہ زمیں و آسمان کا نور ہے 
(ترجمہ کنز الایمان، احمد رضا خان)
 آیت مواریث 
سورۃ النساء کی آیت 11 اور 12۔ کو تفاسیر میں آیت المواریث کہا گيا ہے، جن کی اساس پر اسلامی قانون میراث استوار ہے۔ آیت کا ترجمہ ۔ترجمہ کنز العرفان، سورۃ النساء، آیت 11، 12

 آیات سجدہ 

وہ آیات جن کی تلاوت کرنے یا ان کو سننے پر سجدہ کیا جاتا ہے۔ بعض علما کے نزدیک یہ سجدہ واجب ہے بعض کے نزدیک سنت۔ قرآن میں ایسے 14 متفق علیہ اور ایک اختلافی مقام، جن کو تلاوت کرنے یا سننے سے سجدہ واجب ہو جاتا ہے۔

 آیات کی تقسیم بااعتبار نزول 
 مکی و مدنی آیات 
مکی و مدنی دونوں اصطلاحیں ہیں۔ جو آیات ہجرت سے پہلے نازل ہوہیں وہ مکی اور جو ہجرت کے بعد نازل ہوہیں وہ مدنی۔ اکثر آیات مدنی ہیں جو قرآن کے شروع کے پاروں میں ہیں۔

بعض دفعہ ایک یہ بھی تقسیم کی جاتی ہے کہ جو آیات مکہ کے لوگوں کو خطاب کرنے لی لیے نازل ہوہیں وہ مکی اور جو مدینہ کے لوگوں کو خطاب کرتی ہیں وہ مدنی، اس طرح یہ بھی ایک صورت ہے کہ مکی وہ آیات جو مکہ میں نازل ہوہیں (اس میں فتح مکہ اور حجۃالوداع پر جو نازل ہوہیں وہ بھی )مکی ہیں۔ جو سفر میں (مکہ اور مدینہ کے باہر) نازل ہوہیں، وہ نہ مکی نہ مدنی۔سید قاسم محمود، انسائیکلوپیڈیا قرآنیات، حصہ 3، صفحہ 175

 مزید تقسیم 
 حضری آیات، جو نبی کریم  کے وطن میں نازل ہوہیں۔ اکثر ايات ایسی ہی ہیں۔
 سفری آیات، جو حالت سفر میں نازل ہوہیں۔
 نہاری آیات، جو دن کے اوقات میں نازل ہوہیں۔
 لیلی آیات، جو رات میں نازل ہوہیں۔
 صیفی آیات، جو موسم گرما مین نازل ہوہیں۔
 شتائی آیات، جو موسم سرما میں نازل ہوہیں۔
 فراشی آیات، جو بستر نبوی  پر نازل ہوہیں۔
 نومی آیات، جو نیند کی حالت میں نازل ہوہیں۔
 سماوی آیات، جو معراج کی رات آسمانوں پر نازل ہوہیں۔
 فضائی آیات، جو فضا میں نازل ہوہیں۔

 تقسیم آیات بالحاظ موضوع 

 آیاتِ متشابہات 
ایسے جملے جن کے معنی صاف ظاہر نہ ہوں بلکہ تاویل اور تفسیر کے محتاج ہوں اور ان میں بہت سے معنوں کا احتمال ہو۔ آیاتِ متشابہات کہلاتے ہیں۔ امام ابو حنیفہ کے نزدیک متشابہات وہ آیتیں ہیں جن کاعلم خدائے تعالٰے کے سوا کسی کو نہیں۔
 آیات محکمات 
جو آیتیں تاویل کی محتاج نہیں ہیں ان کے معنی صاف ظاہر ہیں، انھیں آیات محکمات کہتے ہیں۔
 آیات الحفظ 
وہ آیات جن میں حفاظت و نگہبانی کا ذکر ہو، جیسے
 سورہ البقرہ کی آیت 255 "اس کی کرسی میں سمائے ہوئے ہیں آسمان اور زمین اور اسے بھاری نہیں ان کی نگہبانی اور وہی ہے بلند بڑائی والا ".
 سورہ یوسف کی آیت 64 "تو اللّٰہ سب سے بہتر نگہبان اور وہ ہر مہربان سے بڑھ کر مہربان"۔
 سورہ رعد کی آیت11 "آدمی کے لیے بدلی والے فرشتے ہیں اس کے آگے اور پیچھے کہ بحکمِ خدا اس کی حفاظت کرتے ہیں "۔
 آیات دلیل 
وہ آیات جو عقل و فکر اور دلیل و ب رہان کی دعوت دیتی ہیں۔
 آیات رحمت 
وہ آیات جن میں اللہ کی صفت رحمت کا ذکر ہو۔ جیسے سورہ مریم کی پہلی آیت۔
 "یہ مذکور ہے تیرے رب کی اس رحمت کا جو اس نے اپنے بندہ زکریا پر کی"۔
 حوالہ جات 

زمرہ:آیات
زمرہ:اسلامی اصطلاحات
زمرہ:ترتیب قرآن
زمرہ:قرآنی اصطلاحات